Абауйсанто

Абауйсанто,  Abaújszántó — варош в регионѣ Сѣверна Мадярщина, при граници з Кошицкым крайом Словакии.

 Землепис 
Лежить в долинѣ Горнаду, на серединѣ меджи Мишколцом (оддалѣня около ) и словацков границьов. Клима мѣрно тепла и мѣрно суха. Середньорочна теплота  . Рочна тырвалость сонѣчного свѣтла около 1900 годин, середньорочны выпады около . Под варошом суть термалны купелѣ.

 История 
Оддавна позната винарска осада, перва документована упоминка о котрой датована роком 1275 под назвов Zamthou.Magyar Katolikus Lexikon Около 600 рокы утримовало статус торговичного мѣстечка. В конци XIX. стороча Абауйсанто быв по Кошицях другов найвекшов осадов жупы Абов, а од року 1904 мав уже уличне освѣтлѣня.Felsömagyarország, 1904/01/26, 4. oldal Статус вароша мать од року 2004.

 Обывательство 
Подля списованя з року 2011 народностне зложѣня было: Мадяре 94,7%, Ромы 6,3%, Украинцѣ 0,9%, Нѣмцѣ 0,5%, Румыны 0,1%, иншы, не регистрованы в штатѣ народности — 0,1%. Конфесийне зложѣня: римокатолици 51,9%, реформаты 24,6%, грекокатолици 7,6%, евангелици 0,5%; иншы конфесии 1,2%, атеисты  и неодповѣвшы — 14,2%.

Подля списованя з року 2022 обывательство Абауйсантова было: Мадяре 89,8%, Ромы 4,4%, Нѣмцѣ 0,2%, Поляци 0,1% и Словакы 0,1%; три найвекшы конфесии: римокатолици 37,5%, реформаты 18,9%, грекокатолици 6,5%.Abaújszántó: Nemzetiségi és vallási megoszlás 

 Вызнамны родаци 
 Александер Бескид (1887–1975), политик, администратор, вицегубернатор Подкарпатской Руси
 Мигай Фаркаш (1904—1965) — мадярскый комунистичный политик и министер народной обороны

 Костелы и храмы 
Римокатолицкый костел походить з XIV. стороча, зачаточно готичный, в року 1804 достав елементы поздного барока; сучасный главный олтарь неоготичный. Грекокатолицкый храм походить з року 1792, иконы намальовав Йосиф Змѣй-Миклошик в року 1830, и доднесь дошли неошкоджены, наперек многым тяжкым подѣям. Бароковый реформатскый храм походить з року 1752, в року 1865 реконштруованый.

Жерела и одказы




 Референции 

Катеґорія:Населены пункты Мадярьска